PSH ออกหุ้นกู้มีประกัน 2 พันลบ. ดอกเบี้ย 2.70% เสนอขายสถาบัน 8 พ.ค.นี้
PSH ออกหุ้นกู้มีประกัน 2 พันลบ. ดอกเบี้ย 2.70% เสนอขายสถาบัน 8 พ.ค.นี้
8 พ.ค. 2563

บริษัท พฤกษา โฮลดิ้ง จำกัด (มหาชน) หรือ PSH ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้มีประกันของบริษัท ครั้งที่ 1/2563 มูลค่าไม่เกิน 2,000 ล้านบาท อายุ 2 ปี ครบกำหนดไถ่ถอนปี พ.ศ.2565 มีอัตราดอกเบี้ยคงที่ร้อยละ 2.70 ต่อปี ชำระดอกเบี้ยทุกๆ 6 เดือน ตลอดอายุหุ้นกู้ โดย บมจ.พฤกษา เรียลเอสเตท เป็นผู้ค้ำประกัน
โดยเสนอขายต่อผู้ลงทุนสถาบัน ในวันที่ 8 พ.ค.63 ผ่านธนาคารกสิกรไทย และธนาคารยูโอบี เป็นผู้จัดการการจัดจำหน่ายหุ้นกู้
ด้านบริษัท ทริสเรทติ้ง จำกัด จัดอันดับความน่าเชื่อถือของหุ้นกู้ที่ “A” แนวโน้มอันดับเครดิต “Stable” เมื่อวันที่ 26 มี.ค.63
ทั้งนี้ บริษัทมีวัตถุประสงค์ที่จะนำเงินที่ได้รับจากการเสนอขายหุ้นกู้ในครั้งนี้ เพื่อไปใช้ทดแทนหุ้นกู้ของบริษัทในเครือของผู้ออกหุ้นกู้ที่จะครบกำหนดไถ่ถอนในเดือน พ.ค.63 และ/หรือ เพื่อเป็นเงินทุนหมุนเวียนของผู้ออกหุ้นกู้